 Ko mọgbọn dani ki epo bẹntiroolu dinwo ni Naijiria  Buhari : Aarẹ Muhammadu Buhari ti sọ pe ki i ṣe ohun to mu ọgbọn dani pe ki epo bẹntiroolu dinwo ni Naijiria ju ti awọn orileede yooku ti wọn n pese epo bii Ghana, Chad ati Niger lọ. Buhari sọrọ yii ninu ọrọ apilekọ rẹ fun ọdun ominira to waye ni Eagles Square, niluu Abuja, lỌjọbọ, Tọsidee, ọsẹ yii.O ni orileede Ghana ti awọn naa n pese epo bentiroolu, okoolelọọọdunrun ati mẹfa ni wọn n ta lita epo kan 326. Bakan naa ni Niger, ojilelọọọdunrun ati mẹfa 346 ni wọn n ta jala bẹntiroolu kan, nigba ti orileede Chad n ta tiẹ ni ọtalelọọọdunrun o le meji naira 362.Buhari fi kun un pe oun gbiyanju ju gbogbo awọn aarẹ to ti ṣejọba lọ pẹlu pe iwọnba owo ti ko to nnkan lo n wọle lasiko ijọba oun yii. Bẹẹ lo sọko ọrọ lu awọn aarẹ to ti ṣejọba kọja lasiko ijọba tiwa-n-tiwa yii pe wọn wa ninu awọn to ko ba ọrọ aje Naijiria.  Ẹ gbọ ṣe ootọ ni ọrọ ti Aarẹ Buhari sọ? 